CELEX: 22012D0219
Language: lt
Date: 1354838400000
Title: 2012 m. gruodžio 7 d. EEE jungtinio komiteto sprendimas Nr. 219/2012, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) ir IV priedas (Energija)

21.3.2013   
            
            
               LT
            
            
               Europos Sąjungos oficialusis leidinys
            
            
               L 81/20
            
         EEE JUNGTINIO KOMITETO SPRENDIMAS
   Nr. 219/2012
   2012 m. gruodžio 7 d.
   kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) ir IV priedas (Energija)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               2011 m. gegužės 4 d. Komisijos deleguotasis reglamentas (ES) Nr. 626/2011, kuriuo papildoma Europos Parlamento ir Tarybos direktyva 2010/30/ES nustatant oro kondicionierių energijos vartojimo efektyvumo ženklinimo reikalavimus (1), turi būti įtrauktas į EEE susitarimą;
            
         
               (2)
            
            
               nuo 2013 m. sausio 1 d. Deleguotuoju reglamentu (ES) Nr. 626/2011 panaikinama į EEE susitarimą įtraukta Komisijos direktyva 2002/31/EB (2), todėl ji turi būti ne anksčiau kaip nuo 2013 m. sausio 1 d. išbraukta iš EEE susitarimo;
            
         
               (3)
            
            
               į EEE susitarimą įtrauktos Tarybos direktyvos Nr. 79/531/EEB (3) ir Nr. 86/594/EEB (4) panaikintos ES, todėl jos turi būti iš EEE susitarimo išbrauktos;
            
         
               (4)
            
            
               todėl EEE susitarimo II ir IV priedai turėtų būti atitinkamai iš dalies pakeisti,
            
         PRIĖMĖ ŠĮ SPRENDIMĄ:
   1 straipsnis
   Susitarimo II priedas iš dalies keičiamas taip:
   
               1)
            
            
               IV skyriaus 2 punkto (Tarybos direktyva 79/531/EEB) ir 3 punkto (Tarybos direktyva 86/594/EEB) tekstas išbraukiamas;
            
         
               2)
            
            
               IV skyriaus 4h punkto (Komisijos direktyva 2002/31/EB) tekstas ne anksčiau kaip nuo 2013 m. sausio 1 d. išbraukiamas;
            
         
               3)
            
            
               IV skyriuje po 4l punkto (Komisijos deleguotasis reglamentas (ES) Nr. 1062/2010) įterpiamas šis punktas:
               
                           „4m.
                        
                        
                           
                              32011 R 0626: 2011 m. gegužės 4 d. Komisijos deleguotasis reglamentas (ES) Nr. 626/2011, kuriuo papildoma Europos Parlamento ir Tarybos direktyva 2010/30/ES nustatant oro kondicionierių energijos vartojimo efektyvumo ženklinimo reikalavimus (OL L 178, 2011 7 6, p. 1).“;
                        
                     
         
               4)
            
            
               1 priedo 7 skirsnio ir 2 priedo 7 skirsnio (Komisijos direktyva 2002/31/EB) tekstas ne anksčiau kaip nuo 2013 m. sausio 1 d. išbraukiamas.
            
         2 straipsnis
   Susitarimo IV priedas iš dalies keičiamas taip:
   
               1)
            
            
               11h punkto (Komisijos direktyva 2002/31/EB) tekstas ne anksčiau kaip nuo 2013 m. sausio 1 d. išbraukiamas;
            
         
               2)
            
            
               po 11l punkto (Komisijos deleguotasis reglamentas (ES) Nr. 1062/2010) įterpiamas šis punktas:
               
                           „11m.
                        
                        
                           
                              32011 R 0626: 2011 m. gegužės 4 d. Komisijos deleguotasis reglamentas (ES) Nr. 626/2011, kuriuo papildoma Europos Parlamento ir Tarybos direktyva 2010/30/ES nustatant oro kondicionierių energijos vartojimo efektyvumo ženklinimo reikalavimus (OL L 178, 2011 7 6, p. 1) (5).
                        
                     
         
               3)
            
            
               5 priedo 7 skirsnio ir 6 priedo 7 skirsnio (Komisijos direktyva 2002/31/EB) tekstas ne anksčiau kaip nuo 2013 m. sausio 1 d. išbraukiamas.
            
         3 straipsnis
   
      Europos Sąjungos oficialiojo leidinio EEE priede skelbtinas Deleguotojo reglamento (ES) Nr. 626/2011 tekstas islandų ir norvegų kalbomis yra autentiškas.
   4 straipsnis
   Šis sprendimas įsigalioja 2012 m. gruodžio 8 d., jei EEE jungtiniam komitetui pateikti visi pranešimai pagal EEE susitarimo 103 straipsnio 1 dalį (6), arba 2012 m. gruodžio 7 d. EEE jungtinio komiteto sprendimo Nr. 217/2012 įsigaliojimo dieną (7), iš šių datų pasirenkama vėlesnė.
   5 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2012 m. gruodžio 7 d.
      
         
            EEE jungtinio komiteto vardu
         
         
            Pirmininkas
         
         Atle LEIKVOLL
      
   
   
      (1)  OL L 178, 2011 7 6, p. 1.
   
      (2)  OL L 86, 2002 4 3, p. 26.
   
      (3)  OL L 145, 1979 6 13, p. 7.
   
      (4)  OL L 344, 1986 12 6, p. 24.
   
      (5)  Išvardyta tik informaciniais tikslais; dėl taikymo žr. II priedą „Techniniai reglamentai, standartai, tyrimai ir sertifikavimas“.“;
   
      (6)  Konstitucinių reikalavimų nenurodyta.
   
      (7)  Žr. šio Oficialiojo leidinio p 17.